Na osnovi članaka 21. i 41. točke 4. Zakona o izboru vijeća i predstavnika nacionalnih manjina („Narodne novine“, broj 25/19, dalje: Zakon) Općinsko izborno povjerenstvo Općine Punat na sjednici održanoj 16. travnja 2019. godine donijelo je

**ODLUKU**

**O NEODRŽAVANJU IZBORA ČLANOVA VIJEĆA**

**BOŠNJAČKE NACIONALNE MANJINE**

**U OPĆINI PUNAT**

1. Utvrđuje se da se izbori članova vijeća bošnjačke nacionalne manjine u Općini Punat raspisani za 5. svibnja 2019. godine neće održati jer Općinsko izborno povjerenstvu Općine Punat, u zakonom propisanom roku, nije zaprimilo niti jednu pravovaljanu listu kandidata na navedenim izborima.

**Obrazloženje**

OdlukomVlade Republike Hrvatske o raspisivanju izbora za članove vijeća nacionalnih manjina u jedinicama lokalne i područne (regionalne) samouprave („Narodne novine“, broj 32/19) raspisani su izbori članova vijeća bošnjačke nacionalne manjine u Općini Punat za 5. svibnja 2019. godine. Navedena Odluka Vlade Republike Hrvatske stupila je na snagu 3. travnja 2019. godine.

 U skladu sa člankom 17. stavkom 1. Zakona, prijedlozi lista kandidata na izborima članova vijeća bošnjačke nacionalne manjine u Općini Punat morali su prispjeti Općinskom izbornom povjerenstvu Općine Punat u roku od 12 dana od dana stupanja na snagu odluke o raspisivanju izbora, dakle najkasnije do 15. travnja 2019. godine do 24,00 sata.

 Budući da je utvrđeno da Općinsko izborno povjerenstvo Općine Punat nije, u zakonom propisanom roku, zaprimilo niti jednu pravovaljanu listu kandidata za izbor članova vijeća bošnjačke nacionalne manjine u Općini Punat, u skladu sa člancima 21. i 41. točkom 4. Zakona odlučeno je kao u izreci ove Odluke.

 Predsjednica

Dubravka Srečec Fletko, v.r.